Áfangalok í verkefninu Útflutningsaukning og hagvöxtur 4. maí 2011 Krumma verðlaunað fyrir bestu markaðsáætlunina Jenný Ruth Hrafnsdóttir frá fyrirtækinu Krumma var verðlaunuð í dag fyrir bestu markaðsáætlunina við áfangalok í verkefninu Útflutningsaukning og hagvöxtur ( ÚH ) sem Íslandsstofa stendur að í samvinnu við Nýsköpunarsjóð atvinnulífsins , Samtök iðnaðarins og Félag kvenna í atvinnurekstri . Krumma verðlaunað fyrir bestu markaðsáætlunina Jenný Ruth Hrafnsdóttir frá fyrirtækinu Krumma var verðlaunuð í dag fyrir bestu markaðsáætlunina við áfangalok í verkefninu Útflutningsaukning og hagvöxtur ( ÚH ) sem Íslandsstofa stendur að í samvinnu við Nýsköpunarsjóð atvinnulífsins , Samtök iðnaðarins og Félag kvenna í atvinnurekstri . Þetta er í 21. árið sem ÚH námskeið er haldið , en um er að ræða þróunarverkefni fyrir lítil og meðalstór fyrirtæki sem eru að hefja útflutning eða festa í sessi nýja vöru á erlendum markaði . Að þessu sinni tóku fulltrúar níu fyrirtækja þátt í námskeiðinu en þau eru : Verkfræðistofan Vista – Andrés Ásgeir AndréssonSecret North – Linda SvanbergsdóttirHugurAx – Jóhann Gísli SigurðssonKrumma – Jenný Ruth HrafnsdóttirFafu – Hulda Hreiðarsdóttir og Þórunn JónsdóttirViðbót – Örn Logi HákonarsonPlastiðjan – Axel Óli ÆgissonSérferðir – Inga Dís RichterMode-Slurry Ice – Þorsteinn Ingi Víglundsson Í ávarpi sínu við þessi áfangalok sagði Hermann Ottósson , forstöðumaður markaðsþróunar Íslandsstofu , og umsjónarmaður ÚH verkefnisins m.a. : „ Það er óendanlega mikilvægt fyrir okkur sem vinnum í grasrótinni og erum ekki að blása í lúðra á hverjum degi að fá að fylgja framsæknum fyrirtækjum í vegferð á nýja markaði . Í því nána samneyti skynjum við betur þarfir þeirra og náum nauðsynlegri jarðtengingu í alla okkar vinnu . “ Sævar Kristinsson framkvæmdastjóri Netspor greindi frá niðurstöðum stýrinefndar um val á bestu markaðsáætlunni . Hann gat þess að í tilviki Krumma væri um að ræða frábært dæmi um gamalgróið fyrirtæki á heimamarkaði sem réðist í byltingarkennda þróun vöru , sem selja á bæði á heimamarkað og inn á nýja markaði erlendis .